open-index/open-wikipedia-markdown huggingface dataset:
Paul Newman

**Paul Leonard Newman** (* 26. január 1925, Shaker Heights, Ohio, USA – † 26. september 2008, Westport, Connecticut) bol americký herec, režisér a podnikateľ ocenený Oscarom, dvomi Zlatými glóbusmi, Emmy a mnohými ďalšími cenami.

## Životopis
Otec Paula Newmana (Arthur Samuel Neumann) bol maďarsko - poľského židovského pôvodu, matka (Terézia Fecková) bola Slovenka, rodáčka z dedinky Ptičie neďaleko Humenného. Herectvu sa venoval už v škole. Počas druhej svetovej vojny slúžil v americkom námorníctve ako strelec a obsluha rádia. Pôvodne ho zaradili do programu pre pilotov, ktorý musel kvôli farbosleposti opustiť.

Preslávil sa hneď svojím druhým filmom *[[Niekto tam hore ma má rád]]* (1956), kde si zahral boxera Rockyho Graziana. V dráme *[[Dlhé, horúce leto]]* (1958) si zahral hlavnú úlohu podpaľača Bena Quicka a zoznámil sa so svojou budúcou manželkou Joanne Woodwardovou.

Paul Newman bol známy svojím zanietením pre automobilový šport. Zúčastnil sa ako vodič niekoľkých súťaží cestných vozidiel a jeho tím vyhral viacero šampionátov otvorených kôl pretekov IndyCar. Bol spoluzakladateľom potravinárskej firmy Newman's Own. Svoj podiel na jej zisku venoval charite. V máji 2007 suma týchto darov dosiahla 220&nbsp;miliónov dolárov.

## Literatúra
* LEVY, Shawn: *Paul Newman.* Praha : BBart, 2010. ISBN 978-80-7381-697-1
* O´BRIEN, Daniel: *Paul Newman.* Praha : XYZ, 2009. 382 s. ISBN 978-80-7388-232-7
* ZVONÍČEK, Petr: *Paul Newman.* Praha : Československý filmový ústav, 1987. 31 s.

## Referencie

## Iné projekty

## Externé odkazy
* Paul Newman na CSFD.cz  
* Paul Newman na imdb.com 

Kategória:Filmoví herci USA
Kategória:Filmoví režiséri USA
Kategória:Osobnosti USA slovenského pôvodu
Kategória:Osobnosti USA židovského pôvodu
Kategória:Filmoví herci židovského pôvodu
Kategória:Filmoví režiséri židovského pôvodu
Kategória:Držitelia Oscara za celoživotné dielo
Kategória:Držitelia Oscara za najlepší mužský herecký výkon v hlavnej úlohe
Kategória:Držitelia ceny Zlatý glóbus za najlepší mužský herecký výkon vo vedľajšej úlohe v seriáli, miniseriáli alebo televíznom filme
Kategória:Držitelia ceny Zlatý glóbus za najlepšiu réžiu
Kategória:Držitelia ceny BAFTA za najlepšieho herca v hlavnej úlohe
Kategória:Držitelia ceny Emmy
Kategória:Hollywoodsky chodník slávy
Kategória:Osobnosti z Ohia
Kategória:Osobnosti USA poľského pôvodu
Kategória:Osobnosti USA maďarského pôvodu
Kategória:Držitelia Screen Actors Guild Award
Kategória:Rozprávači audiokníh
Luis Enrique

**Luis Enrique**, celým menom **Luis Enrique Martínez García** (* 8. máj 1970, Gijón, Astúria, Španielsko) je bývalý španielsky futbalista.

Po začiatku svojej futbalovej kariéry v klube Sporting de Gijón v roku 1989 Enrique prestúpil do dvoch najslávnejších španielskych klubov; Realu Madrid a FC Barcelony. V drese Barcelony získal v roku 1997 Pohár víťazov pohárov a v roku 1998 Európsky superpohár. Reprezentoval Španielsko na Majstrovstvách sveta vo futbale v roku 1994, na  Majstrovstvách sveta vo futbale v roku 1998 a Majstrovstvách sveta vo futbale v roku 2002 a tiež na Eure 96. Spolu odohral za Španielsko 62 zápasov, v ktorých strelil 12 gólov.  Bol tiež členom víťazného futbalového tímu na Olympijských hrách v roku 1992 v Barcelone.

10. augusta 2004 oznámil koniec profesionálnej kariéry.

Od sezóny 2011/2012 je trénerom talianskeho mužstva AS Roma. Po sezóne v Ríme pokračoval ako tréner v Celte Vigo, aby sa 19.5. 2014 stal trénerom katalánskeho veľkoklubu FC Barcelona  a napodobnil tak svojho bývalého spoluhráča Pepa Guardiolu z pred 5 sezón.

## Externé odkazy
* Oficiálna webstránka

Kategória:Narodenia v 1970
Kategória:Španielski futbalisti
Kategória:Hráči Real Madrid CF
Kategória:Hráči FC Barcelona
Kategória:Hráči Majstrovstiev sveta vo futbale 1994
Kategória:Hráči Majstrovstiev sveta vo futbale 1998
Kategória:Hráči Majstrovstiev sveta vo futbale 2002
David Seaman

**David Andrew Seaman** MBE (* 19. september 1963, Rotherham, Spojené kráľovstvo) je bývalý anglický futbalový brankár. 

Počas svojej kariéry hrával za viaceré kluby, najznámejší bol počas pôsobenia v  Arsenale a naposledy hrával za Manchester City. 13. januára 2004 oznámil koniec svojej kariéry, bolo to po zranení ramena. 

V drese Arsenalu vyhral trikrát ligu (1991, 1998, 2002), štyrikrát Pohár FA (1993, 1998, 2002, 2003), ligový pohár v roku 1993 a Európsky pohár v roku 1994. Seaman bol tiež reprezentačným brankárom Anglicka; hral na Majstrovstvách sveta v rokoch 1998 a 2002 a na Majstrovstvách Európy v rokoch 1996 a 2000. Je hráčom s druhým najväčším počtom štartov (75) za Anglicko (prvým je Peter Shilton).

## Referencie


## Iné projekty

## Externé odkazy
* Photos and stats at sporting-heroes.net
* Soccerbase
* Profile  at UpThePosh! The Peterborough United Database
*  
* David Seaman in the Goalkeeping Museum
* Profil na FC Arsenal
* David Seaman v reprezentácii

Kategória:Anglickí futbalisti
Kategória:Hráči Arsenal FC
Kategória:Hráči Manchester City FC
Kategória:Hráči FA Premier League
Kategória:Hráči Majstrovstiev sveta vo futbale 2002
Kategória:Hráči Majstrovstiev sveta vo futbale 1998
Kategória:Osobnosti z Rotherhamu
Gary Lineker

**Gary Winston Lineker**, OBE (* 30. november 1960, Leicester) je bývalý anglický futbalový útočník. Reprezentoval Anglicko na dvoch Majstrovstvách sveta na ktorých strelil spolu 10 gólov. V súčasnosti pracuje pre BBC ako športový komentátor. Je tiež známy účinkovaním v reklamách na chipsy Walkers.

## Hráčska kariéra
S futbalom začínal v rodnom Leicestri za Leicester City v roku 1976. Prerušil svoje štúdium medicíny na King’s College London po tom, čo sa prebojoval do prvého tímu v roku 1978. Lineker začal pravidelne strieľať góly na začiatku 80. rokoch, dvakrát sa umiestnil na špici kanonierov ligy. V tomto období získal prvýkrát pozvánku do reprezentácie. Bol najlepším strelcom Division One v sezóne 1984-85 (spoločne s Kerry Dixonom strelil 24 gólov). Po prestupe do Evertonu v roku 1985 strelil za neho 38 gólov 52 zápasoch. S 30 gólmi sa stal opäť najlepším strelcom Division One. 

S Barcelonou podpísal zmluvu tesne po Majstrovstvách sveta 1986 v Mexiku, na ktorých bol najlepším strelcom. Za Barcelonu odohral počas jeho prvej sezóny 41 zápasov, v ktorých strelil 21 gólov, vrátane hetriku proti rivalom Realu Madrid. S Barcelonou vyhral pohár Copa del Rey v roku 1988 a o rok neskôr Pohár víťazov pohárov. Tréner Johan Cruijff Lineker neskôr postavil na pravý kraj zálohy a neskôr Lineker stratil miesto v základnej zostave. 

V tom období mal o Linekera záujem Alex Ferguson v Manchestri United, ktorý ho chcel postaviť vedľa ex-spoluhráča Marka Hughesa. Lineker ale nasledujúce tri roky pôsobil v Tottenhame Hotspur. Za neho strelil spolu 67 gólov v 105 zápasoch a tiež vyhral Pohár FA. V sezóne 1989–90 bol s 24 gólmi najlepším strelcom ligy. Koniec jeho kariéry sa spája so zranením počas pôsobenia v japonskom klube Nagoya Grampus Eight, za ktorý odohral len 24 zápasov.

V roku 1986 získal ocenenie PFA Hráč roka a získal tretie miesto v hlasovaní Svetový futbalista FIFA v roku 1991.

## Zdroj

Kategória:Anglickí futbalisti
Kategória:Hráči Majstrovstiev sveta vo futbale 1986
Kategória:Hráči Majstrovstiev sveta vo futbale 1990
Kategória:Hráči Leicester City FC
Kategória:Hráči Everton FC
Kategória:Hráči FC Barcelona
Kategória:Hráči Tottenham Hotspur FC
Kategória:Hráči FA Premier League
Kategória:Osobnosti z Leicesteru
Fabien Barthez

**Fabien Alain Barthez** (* 28. jún 1971, Lavelanet, Francúzsko) je bývalý francúzsky futbalový brankár a reprezentant, víťaz MS 1998 vo Francúzsku a EURA 2000 v Belgicku a Holandsku. Mimo Francúzsko hral v Anglicku (v Manchesteri United).

Po skončení aktívnej hráčskej kariéry sa dal na automobilový šport, súťažil aj v 24 hodín Le Mans.

Od mája 2012 pôsobil tiež ako prezident malého francúzskeho klubu Luzenac AP.

## Reprezentačná kariéra
V A-mužstve Francúzska debutoval 26. mája 1994 v Kobe na turnaji Kirin Cup proti Austrálii (výhra 1:0).

Zúčastnil sa EURA 1996, MS 1998 (zisk zlatej medaily), EURA 2000 (zisk zlatej medaily), MS 2002, EURA 2004 a MS 2006.

## Úspechy
### Klubové
* 1× víťaz Ligy majstrov UEFA (1992/93)
* 2× víťaz Ligue 1 (1996/97, 1999/00)
* 2× víťaz Premier League (2000/01, 2002/03)
 
### Reprezentačné
* 1× zlato z MS (1998)
* 1× zlato z EURO (2000)
* 1× víťaz Pohára konfederácií FIFA (2003)
* 1× striebro z MS (2006)

## Referencie


## Iné projekty

## Externé odkazy
* Profil hráča na Transfermarkt.com 
* Profil hráča na National Football Teams.com 
* Profil hráča, lequipe.fr 

Kategória:Francúzski národní futbalisti
Kategória:Futbaloví brankári
Kategória:Hráči Majstrovstiev sveta vo futbale 1998
Kategória:Hráči Majstrovstiev Európy vo futbale 2000
Kategória:Hráči Majstrovstiev sveta vo futbale 2002
Kategória:Hráči Majstrovstiev Európy vo futbale 2004
Kategória:Hráči Majstrovstiev sveta vo futbale 2006
Kategória:Hráči Manchester United FC
Kategória:Hráči Olympique de Marseille
Kategória:Hráči AS Monaco FC
Kategória:Hráči FC Nantes
Kategória:Hráči Toulouse FC
Kategória:Majstri sveta vo futbale
Kategória:Majstri Európy vo futbale
Kategória:Francúzski športoví funkcionári
Kategória:Francúzski automobiloví pretekári
Drakova rovnica

**Drakova rovnica** alebo **Drakeova rovnica** je matematická rovnica, ktorá teoreticky umožňuje vypočítať počet inteligentných foriem mimozemských civilizácií vo vesmíre, s ktorými je možné nadviazať kontakt. Sformuloval ju americký astronóm a rádioinžinier Frank Donald Drake v roku 1960.

## Rovnica

:N = R^{\ast} \times f_p \times n_e \times f_{\ell} \times f_i \times f_c \times L \,\!

### Parametre rovnice
***N** – predpokladaný výsledok, počet vyspelých inteligentných civilizácií schopných medzihviezdnej komunikácie
***R*** – prírastok nových hviezd v Galaxii za 1 rok
***f<sub>p</sub>** – percentuálny podiel hviezd, ktoré (podobne ako Slnko) majú okolo seba planetárne systémy
***n<sub>e</sub>** – priemerná hodnota počtu planét v planetárnom systéme, na ktorých panujú vhodné podmienky pre život
***f<sub>l</sub>** – percentuálny podiel planét, na ktorých sa život skutočne vyvinul
***f<sub>i</sub>** – percentuálny podiel planét, kde život vznikol a rozvíjal sa až k inteligentnej forme života
***f<sub>c</sub>** – percentuálny podiel inteligentných foriem života, ktoré dosiahli schopnosť aktívnej medzihviezdnej komunikácie
***L** – odhad dĺžky existencie inteligentnej životnej formy schopnej medzihviezdnej komunikácie

Rovnica by mala ukázať, koľko inteligentných foriem života existuje v našej Galaxii. Vzhľadom k neznalosti väčšieho množstva premenných, je však rovnica viac menej iba odhadom. Počas svojho zverejnenia bola ostrým námetom kritiky, ktorá poukazovala na to, že ide len o odhad, ktorý nereflektuje realitu. Na druhej strane sa množstvo neznámych neustále zmenšuje vplyvom lepších pozorovaní vesmíru a znalostí o ňom. Vzhľadom na neurčité členy v rovnici sa konečné odhady počtu inteligentných foriem života schopných medzihviezdnej komunikácie líši od autora k autorovi.

## Rovnica hypotézy zriedkavej Zeme

Profesori Ward a Brownlee zostavili rovnicu podobnú Drakeovej rovnici. Obidve sa pokúšajú odhadnúť počet mimozemských civilizácií na základe pravdepodobností uskutočnenia sa podmienok potrebných pre existenciu inteligentného života.

## Pozri aj
* Frank Donald Drake
* SETI
* Alternatívne biochémie
* Mimozemský život

## Externé odkazy

* Drakova rovnica (česky): http://www.czechnationalteam.cz/… 
* Drake Equation (anglicky): http://www.daviddarling.info/encyclopedia/D/DrakeEq.html
* Natura 4/2004, Výjimečná Země (česky): http://natura.eri.cz/natura/2004/4/20040403.html 
* Drakeova rovnice nejspíš přijde o část neznámých (česky): http://www.transhumanismus.cz/blog.php?… 

Kategória:SETI
Kategória:Mimozemský život
Travagliato

**Travagliato** je mesto v provincii Brescia. Počet obyvateľov je približne 11 000. Narodil sa tu slávny taliansky futbalista Franco Baresi a jeho brat Giuseppe.

## Iné projekty

## Externé odkazy
travagliato.it 

Kategória:Mestá v provincii Brescia
Kategória:Sídla v provincii Brescia
Kategória:Mestá v Lombardsku
Jay-Z

**Shawn Corey Carter** (* 4. december 1969, Brooklyn, New York, New York, USA), známy pod umeleckým menom **JAY-Z** (kedysi štylizované, ako **Jay-Z **a** Jay Z**), je americký raper, hudobný producent a podnikateľ. Je jedným z finančne najúspešnejších hip-hopových umelcov a podnikateľov v USA. V roku 2013 magazín *[[Forbes (magazín)|Forbes]]* obhadol jeho majetok na 520 miliónov amerických dolárov. Celosvetovo predal približne 100 miliónov albumov a za svoju hudobnú tvorbu získal 21 cien Grammy a množstvo nominácií. V roku 2006 sa dostal na 1. miesto v zozname *The Greatest MCs of All-Time* televízie MTV. Tri z jeho albumov, *[[Reasonable Doubt]]* (1996), *[[The Blueprint]]* (2001) a *[[The Black Album (album, Jay-Z)|The Black Album]]* (2003) sú považované za míľniky hip-hopu, a všetky z nich sa dostali do zoznamu The 500 Greatest Albums of All Time časopisu *[[Rolling Stone]]*.

Ako podnikateľ a investor, je Jay-Z majiteľom klubu 40/40 Club a je spolutvorcom oblečenia Rocawear. Jay-Z je tiež bývalý CEO vydavateľstva Def Jam Recordings, spoluzakladateľ vydavateľstva Rock-A-Fella Records a zakladateľ spoločnosti Roc Nation. Ako hudobný umelec je s 13 albumami držiteľom rekordu za najviac albumov sólového interpreta v rebríčku ''Billboard'' 200. Dňa 11. decembra 2009 sa umiestnil na 10. miesto v zozname najúspešnejších hudobných umelcov popri Eminemovi, Nellym a 50 Centovi.

V roku 2008 sa zosobášil s americkou R&B speváčkou Beyoncé, s ktorou má tri deti.

## Diskografia

### Štúdiové albumy
* *[[Reasonable Doubt]]* (1996)
* *[[In My Lifetime, Vol. 1]]* (1997)
* *[[Vol. 2... Hard Knock Life]]* (1998)
* *[[Vol. 3... Life and Times of S. Carter]]* (1999)
* *[[The Dynasty: Roc La Familia]]* (2000)
* *[[The Blueprint]]* (2001)
* *[[The Blueprint 2: The Gift & The Curse|The Blueprint<sup>2</sup>: The Gift & The Curse]]* (2002)
* *[[The Black Album (album, Jay-Z)|The Black Album]]* (2003)
* *[[Kingdom Come]]* (2006)
* *[[American Gangster (album)|American Gangster]]* (2007)
* *[[The Blueprint 3]]* (2009)
* *[[Magna Carta Holy Grail]]* (2013)
* *[[4:44 (album)|4:44]]* (2017)
 
### Albumy spolupráce
* *[[Jay-Z: Unplugged]]* (so skupinou The Roots) (2001)
* *[[The Best of Both Worlds]]* (s R. Kelly) (2002)
* *[[Unfinished Business]]* (s R. Kelly) (2004)
* *[[Collision Course]]* (so skupinou Linkin Park) (2004)
* *[[Watch the Throne]]* (s Kanye Westom) (2011)

## Referencie

## Iné projekty

## Externé odkazy
* Oficiálna webstránka
* Jay-Z na MySpace
* Jay-Z na Allmusic
* 

## Zdroj


Kategória:Reperi USA
Kategória:Reperi afroamerického pôvodu
Kategória:East Coast hip-hop
Kategória:Hudobní producenti USA
Kategória:Podnikatelia USA
Kategória:Filantropi
Kategória:Miliardári USA
Kategória:Držitelia ceny Grammy
Kategória:Držitelia ceny MTV Video Music Award
Kategória:Beyoncé
Kategória:Osobnosti z Brooklynu
Kategória:Držitelia ceny Brit Award
Franco Baresi

**Franceschino Baresi** známy aj pod skráteným menom **Franco Baresi** (* 8. máj 1960, Travagliato, Taliansko) je taliansky futbalový tréner a bývalý obranca (futbal) za AC Miláno. Bol považovaný za jedného z najlepších obrancov svojej generácie.

Krátko pôsobil v úlohe technického riaditeľa klubu anglickej Premier League Fulham FC, ale v roku 2002 sa vrátil do Milána, kde trénuje mládežníkov.

Počas svojej hráčskej kariéry odohral za AC Miláno spolu 532 zápas a šesťkrát získal ligový titul scudetto. Svoju aktívnu kariéru skončil v roku 1997 vo veku 37 rokov.

Pelé ho v roku 2004 zaradil medzi 125 najlepších žijúcich futbalistov. V ankete Zlatá lopta sa v roku 1989 umiestil na druho mieste, o rok na piatom.

## Referencie


## Iné projekty

## Externé odkazy
* Franco Baresi - největší z rossoneri 

Kategória:Talianski futbalisti
Kategória:Hráči Majstrovstiev sveta vo futbale 1982
Kategória:Hráči Majstrovstiev sveta vo futbale 1990
Kategória:Hráči Majstrovstiev sveta vo futbale 1994
Kategória:Hráči AC Miláno
Kategória:Majstri sveta vo futbale
Kategória:Nositelia Radu za zásluhy Talianskej republiky
Ragnvald I. (Polacké kniežatstvo)

[thumb|right|250px|[Vladimír I. (Kyjevská Rus)|Vladimír I. a Rogneda.]]
**Ragnvald I.** (po bielorusky: *Рагвалод*) (* 920 - † 978) v historických análoch aj **Rogvolod** (*Рогъволод*) alebo **Rogovolod** (*Роговолод*), prvé knieža Polackého kniežatstva a prvá historická osobnosť bieloruských dejín, o ktorom svedčia kroniky vládnuca v rokoch 945 - 978. Na území Polacka sa usadil v prvej polovici 10. storočia po tom, čo sem prišiel z oblasti Škandinávie. Vo svojom kniežatstve viedol nezávislú politiku a často napádal kniežatá Kyjevskej Rusi a Novgorodu. Spolu so svojimi dvoma synmi bol po obsadení Polackého kniežatstva zavraždený Vladimírom I. Sviatoslavičom. Jeho jedinú dcéru Rognedu kyjevský panovník znásilnil a potom si ju vzal za ženu.

## Pôvod
Jeho pôvod je dodnes medzi bieloruským často diskutovanou otázkou. Existujú však dve verzie jeho pôvodu. Časť historikov tvrdí, že Ragnvald I. bol Viking (Norman). Svoje tvrdenie zakladali na pravosti kroniky, kde sa spomína, že *„Rogvolod prišiel spoza mora“* (*„з-за мора, имяше свою волость в Полотьске“*) a na tom, že práve toto meno (Rogvolod) ako aj meno jeho dcéry Rognedy (*Ragneiethr*) bolo v tom čase veľmi obľúbeným medzi obyvateľmi severnej Európy.

Prívrženci druhej teórie tvrdili, že Ragnvald I. síce prišiel spoza mora (je teda Norman), ale jeho meno skomoleninou slovanského slova. Gedeonau Stepan Alexandrovič s odvolaním sa na štvrtý diel Českého časopisu historického tvrdí, že meno Ragnvald je paralelou českého slova **Rohowlad**.

Tieto dva argumenty však nie sú jediné. Podľa niektorých bol Ragnvald I. členom miestnej šľachty v Polackom kniežatstve. Ak však spolu so svojou dcérou boli Normani, ťažko si mohli osvojiť národné zvyky Slovanov.

Netreba však nebrať do úvahy aj zistenie litovských historikov. Podľa nich pôvod jeho mena - Rag(a)nvald-ys, - čo v litovčine znamená *ten, ktorý vládne a manipuluje bosorky* môže súvisieť s jeho nezávilou politikou a častými vojenskými návštevami polackého kniežaťa v Kyjevskej Rusi a Novgorode. Toto zistenie je však skôr zaujímavosťou ako skutočným faktom, ktorý by sa zakladal na nejakej dôveryhodnej informácii.

Práve fakt, že Vladimír I. ponechal nažive Ragnvaldovu dcéru ho oprávňoval na zisk Polackého kniežatstva. Ak by bol Ragnvald I. vo svojich nájazdoch na Kyjevskú Rus dôslednejší a kyjevské knieža by zabil skôr, mohol si to isté právo uplatniť aj na Staroruský štát.

Preto teória, že Ragnvald I. a jeho dcéra Rogneda, ktorú kyjevské knieža Vladimír I. znásilnilo pre svoj záujem zisk Polackého kniežatstva boli Normani, ktorí prišli spoza mora, je zo všetkých teórii o pôvode tohto panovníka v Bielorusku najrozšírenejšia.

## Zdroj
* Čaropek V.: Kronika. 

Kategória:Narodenia v 920
Kategória:Úmrtia v 978
Kategória:Vládcovia Bieloruska
Kategória:Polacké kniežatá
Izjaslav I. (Polacké kniežatstvo)

**Izjaslav I. Vladimirovič** (po bielorusky: *Ізяслаў Уладзімеравіч*) (* 979 – † 1001, Polack) v rokoch 986 – 1001 polacké knieža, vnuk Ragnvalda I., syn Rognedy a Vladimíra I. Sviatoslaviča, zakladateľ polackej vetvy Rurikovcov. Letopisy sa o ňom veľmi nezmieňujú. Po jeho pokrstení spolu s bratmi zdedil údelné Polacké kniežatstvo. V roku 1001 umrel a zanechal po sebe dvoch synov Vseslava a Brjačislava.

## Pečať Izjaslava I. Vladimiroviča
Pečať Izjaslava I. Vladimiroviča, ktorú za svojej vlády používal je najstaršou písomnou pamiatkou na území východnej Európy, čo dokumentujú nadpisy (**ΝΖAC**OΖO** = **ΝΖACΛΑOZO** a **ГРΑΔ******* = **ГРΑΔΠΛΤСΚ**) a trojzubec na pečati. Táto písomná pamiatka sa datuje do roku 986.

## Deti
* Vseslav I. Izjaslavič – polacké knieža (1001 – 1003)
* Brjačislav I. Izjaslavič – polacké knieža (1003 – 1044)

## Zdroj
* Alexejev L. V.: Polacká zem // Staroruské kniežatstvá X-XII storočí. Moskva. 1975. 
* Zagaruľski E. M.: Západná Rus: ІХ–ХІІІ storočí. Minsk. 1998.

Kategória:Narodenia v 979
Kategória:Úmrtia v 1001
Kategória:Vládcovia Bieloruska
Kategória:Polacké kniežatá
Kategória:Rurikovci
Vseslav I. (Polacké kniežatstvo)

**Vseslav I. Izjaslavič** (po bielorusky: *Усяслаў Ізяслававіч*) (* 990 - † 1003) polacké knieža, syn Izjaslava I. Vladimiroviča a vnuk Vladimíra I. V letopisoch sa zachoval iba dátum jeho smrti (1003), nie však žiadne podrobné informácie o jeho živote. Vseslav I. pravdepodobne umrel mladý ešte za života svojho deda. Po jeho smrti ho na tróne Polackého kniežatstva nahradil jeho brat Brjačislav.

## Zdroj
* Alexejev L. V.: Polacká zem // Staroruské kniežatstvá X-XII storočí. Moskva. 1975. 
* Zagaruľski E. M.: Západná Rus: ІХ–ХІІІ storočí. Minsk. 1998. 

Kategória:Narodenia v 990
Kategória:Úmrtia v 1003
Kategória:Vládcovia Bieloruska
Kategória:Polacké kniežatá
Kategória:Rurikovci
Občianska neposlušnosť

thumb|Protest v New Yorku

**Občianska neposlušnosť** je aktívne neuposlúchnutie určitého zákona (požiadavky alebo rozkazu) autority (vlády alebo okupačnej veľmoci) bez použitia fyzického násilia. Inštitút občianskej neposlušnosti využívajú stúpenci nenásilného odporu ako hlavný nástroj vyjadrenia svojich postojov.

Občianska neposlušnosť bola použitá vo viacerých nenásilných odbojových hnutiach v Indii (Gándhího spoločenská podpora kampaní za nezávislosť od britskej koloniálnej nadvlády), v Južnej Afrike v boji proti apartheidu, v americkom boji za ľudské práva a v protivojnových hnutiach celom svete. Jedným z prvých prípadov masívnej implementácie občianskej neposlušnosti bola egyptská revolúcia proti britskej okupácii v roku 1919.

Americký spisovateľ Henry David Thoreau popísal pohnútky takého správania v jeho eseji z roku 1849 *Občianska neposlušnosť* (pôvodný názov "Odpor voči občianskej vláde"). Základnou myšlienkou diela je idea dôvery vo vlastné sily (človek je na tom dobre s&nbsp;morálkou dovtedy, kým nie je od nikoho závislý); nie je potrebné fyzicky bojovať s vládou, ale ak s ňou niekto nesúhlasí, nesmie podporovať ju alebo jej ďalších podporovateľov. Táto esej mala výrazný vplyv na mnoho neskorších protagonistov občianskej neposlušnosti. Thoreau v eseji vysvetlil jeho odmietnutie platiť dane na protest voči otroctvu a mexicko-americkej vojne.

V európskom kontexte existovala myšlienka odporu proti nespravodlivému zákonu už pred 19. storočím. Dnes sa koncept občianskej neposlušnosti spája predovšetkým s medializovanými podujatiami antiglobalistov alebo hnutí proti reklame.

## Právo na odpor v Ústave Slovenskej republiky
Podľa Ústavy Slovenskej republiky (čl. 32), majú občania právo postaviť sa na odpor *"proti každému, kto by odstraňoval demokratický poriadok základných ľudských práv a slobôd uvedených v tejto ústave, ak činnosť ústavných orgánov a účinné použitie zákonných prostriedkov sú znemožnené".* Samotné zakotvenie práva na odpor v Ústave však nemôže byť chápané ako legalizačný prostriedok občianskej neposlušnosti. 

Občianska neposlušnosť sa od práva na odpor diferencuje predovšetkým tým, že ako samotný inštitút (na rozdiel od práva na odpor) nie je bezprostredne chránená Ústavou. Právna teória chápe občiansku neposlušnosť najmä ako *úmyselné neuposlúchnutie z dôvodov náboženských, morálny, alebo politických, ktoré porušuje zákon, ktorý je sám o sebe nespravodlivý**.* K výkonu občianskej neposlušnosti teda nie je explicitne vyžadované splnenie podmienok (hypotézy právnej normy), ktoré pre právo na odpor poskytuje Ústava v Čl. 32 (existencia niekoho, kto by odstraňoval demokratický poriadok ZĽPS; platné občianstvo SR (požiadavka na vykonávateľa práva na odpor); znemožnenie činnosti ústavných orgánov a nemožnosť účinného použitia zákonných prostriedkov).  

Právo na odpor neplní protestno-demonštračnú funkciu, ale plní funkciu priamej ochrany ľudských práv uvedených v Ústave, pričom pri tomto odpore je možné použiť aj prostriedky násilia. 

## Referencie
Brjačislav I. (Polacké kniežatstvo)

**Brjačislav I. Izjaslavič** (po bielorusky: *Брачыслаў Ізяслававіч*) (* 990 - 1044, Polack) polacké knieža, syn Izjaslava I. a vnuk Vladimíra I..

## Život
Už ako maloletý po svojom bratovi Vseslavovi I. zdedil Polacké kniežatstvo a po dedovi v roku 1015 aj ukrajinské mesto Luck. Do roku 1020 sa však o jeho detstve nič nevie.

### Bitka proti Novgorodu
V roku 1020 nečakane napadol Novgorod, ale na spiatočnej ceste ho prepadol a o zisk z boja medzi Novgorodom a ním ožobračil Jaroslav I. a jeho vojsko, a tak bol nútený zutekať. Jaroslav I. ho však v nasledujúcom roku (1021) prinútil podpísať mier a venoval mu Vicebsk a Usviat. Bez ohľadu na mier však boje medzi jeho ujom a Brjačislavom I. neskončili. V bojoch proti nemu Brjačislav I. rozšíril územie Polackého kniežatstva a pripojil k nemu oblasti okolo riek Desna a Západná Dvina, kde založil mesto Brjačislav.

Počas svojej vlády neuznával moc Kyjevskej Rusi. Je však zaujímavé, že v roku 1068 sa v kronikách spomína, že knieža malo palác v Kyjeve. V kyjevskom Chráme sv. Sofie sa dokonca našli nadpisy, ktoré sa interpretovali ako znak kniežaťa Brjačislava I. Ak je to všetko pravda, tak tento kyjevský chrám postavili až po jeho smrti v roku 1044.

## Zdroj
* Alexejev L. V.: Polacká zem // Staroruské kniežatstvá X-XII storočí. Moskva. 1975. 
* Zagaruľski E. M.: Západná Rus: ІХ–ХІІІ storočí. Minsk. 1998. 

Kategória:Narodenia v 990
Kategória:Úmrtia v 1044
Kategória:Vládcovia Bieloruska
Kategória:Polacké kniežatá
Kategória:Rurikovci
Synergický efekt

**Synergický efekt** je pojem používaný v psychológii. Potenciál tímu nie je súčtom potenciálov jednotlivcov. Ľudia v tíme sú spojení určitými väzbami, neznalosť jedných je nahradená znalosťami a nápadmi iných. Nápady jedných motivujú druhých k zvýšeniu produktivity, čím sa vytvára nová kvalita. Zvyšuje efektívnosť tímu. Synergický efekt sa používa aj v ekonomickom ponímaní, a to najmä v manažmente. Často sa vysvetľuje na príklade 2+2=5

Kategória:Psychológia
Kategória:Sociológia
Kategória:Manažment
Kategória:Ekonómia
Sociálna lenivosť

**Sociálna lenivosť** je to jednotné úsilie, strata osobnej zodpovednosti, zníženie motivácie vzhľadom na spoločnú odmenu, zhoršenie koordinácie. Prejavuje sa tam, kde je úloha vnímaná ako nedôležitá alebo príliš ľahká, členovia tímu sa domnievajú, že ich osobný prínos k splneniu tímovej úlohy sa nedá rozpoznať, členovia tímu si myslia, že sa ich spolupracovníci ulievajú.

Kategória:Psychológia
Kategória:Sociológia
Three Times Seven on a Pilgrimage

***Three Times Seven on a Pilgrimage*** je kompilačný album nórskej metalovej skupiny In the Woods… Vyšiel v roku 2000 vo formáte CD v Prophecy Productions.

## Charakteristika
Album je kompiláciou predošlých troch 7" EP a niekoľkých bonusových, dovtedy nevydaných skladieb. 
Skladby „White Rabbit“ a „Mourning the Death of Aase“ pôvodne vyšli v roku 1996 na 7" pod názvom *White Rabbit* vo vydavateľstve Misantrophy Records. 
Skladby „Let There Be More Light“ a „Child of Universal Tongue“ sú z 7" z roku 1998 vydaného v Misantrophy Records pod názvom *Let There Be More Light*.
Skladby „Karmakosmik“ a „Epitaph“ sú zo 7"  vydaného vo vydavateľstve Prophecy Productions v roku 2000 pod názvom *Epitaph*. Bol vydaný v ručne zhotovenom obale v limitovanej edícii 150 kusov.

## Zoznam skladieb
# „Seed of Sound“ - 1:31	
# „Karmakosmik“ - 8:13
# „Epitaph“ (cover King Crimson) - 9:14
# „Empty Room“ - 11:34
# „Let There Be More Light“ (cover Pink Floyd) - 06:31
# „Child of Universal Tongue“ - 8:03
# „Soundtrax for Cycoz - 1st ed.“ - 4:25	
# „White Rabbit“ (cover Jefferson Airplane) - 3:33
# „Mourning the Death of Aase“ - 5:34	
# „If It's in You“ (cover Syd Barrett) - 6:10

## Zostava
### Skladby 1, 2, 3, 4, 7, 10
* Synne Soprana - spev
* Jan Transit - spev
* X. Botteri - elektrická gitara
* Christer Cedermountain - elektrická gitara
* C.M. Botteri - basová gitara
* Anders Kobro - bicie

### Skladby 5, 6
* Synne Soprana - spev
* Jan Transit - spev
* X. Botteri - elektrická gitara
* Oddvar a:m - elektrická gitara
* C.M. Botteri - basová gitara
* Anders Kobro - bicie

### Skladby 8, 9
* Synne Soprana - spev
* Jan Transit - spev
* Oddvar a:m - elektrická gitara
* B. Berserk - elektrická gitara
* Anders Kobro - bicie
* Lommis - klávesy

## Referencie


## Externé odkazy
* 

Kategória:Albumy In the Woods…
Kategória:Kompilačné albumy z 2000
Johariho okno

thumb|Johariho okno
**Johariho okno** je nástroj, metóda v psychológii. Jeho tvorcami sú Joseph Luft a Harry Ingham, vznikol v roku 1955 v USA. Vyjadruje vzájomné väzby medzi intrapersonálnymi a interpersonálnymi dejmi. 
Dá sa naznačiť: *známe pre jednotlivca* - otvorené a zatvorené, *neznáme pre jednotlivca* - skryté a neznáme. 

* *Otvorené okno* - veci, ktoré o sebe vieme a chceme aby ich o nás vedeli aj iní.
* *Zatvorené okno* - veci, ktoré o sebe nevieme, ale vedia ich o nás iní.
* *Skryté okno* - veci, ktoré o sebe vieme, ale nechceme aby ich vedeli iní, skrývame ich.
* *Neznáme okno* - veci, ktoré o sebe nevieme a nevedia ich ani iní.

Komunikácia umožňuje meniť veľkosť jedných okien na úkor druhých.

## Iné projekty

## Externé odkazy
* Johari okno 
* Johari Window : Peeping into Oneself
* Noogenesis article 
* Online Johari Window tool

Kategória:Kognitívna psychológia
Dúška tymianová

**Dúška tymianová** (iné názvy: staršie **materina dúška obyčajná**; nesprávne: *tymian obyčajný*; ľudovo: **tymian**, **tymián**, **temian**; lat. *Thymus vulgaris*) je malý, trváci, voňavý polokrík z čeľade hluchavkovité (*Lamiaceae*). Ako **tymian/tymián/temian** sa označuje aj voňavá živica z tejto rastliny používaná ako kadidlo pri náboženských obradoch a voňavá vňať z tejto rastliny používaná ako korenie.

## Rozšírenie
Patrí k juhoeurópskej flóre – od Pyrenejského polostrova po Taliansko. Často sa pestuje ako obľúbená liečivá a koreninová kuchynská bylina. Rozmnožuje sa semenami.

## Vzhľad
Je to rozkonárený polokrík so vztýčenými konármi a s drobnými, končisto elipsovitými, sediacimi na okrajoch podvinutými listami. V pazuchách listov vyrastajú vidlicovité zoskupenia nachových kvetov, ktoré majú dvojpyskovitý, päťzubý kalich, dvojpyskovitú škľabiacu korunu a štyri dvojmocné tyčinky. Plody sú tvrdky. Kvitne v máji až v auguste.

## Využitie
Zbiera sa vňať (lat. *herba thymi*), ktorá sa krátko pred rozkvitnutím pokosí a vo viazaničkách sa rýchlo usuší. Vo farmácii sa z drogy pripravujú odvary, sirupy, extrakty, liečivé čaje a získava sa z nej silica. (*Oleum thymi*), ktorá sa pridáva do rôznych prípravkov, ako zubná pasta, ústne vody, dezinfekčné mydlá a iné.

## Vlastnosti
Obsahuje 2 % silice, horčinu, živicu, triesloviny, saponín a iné. Hlavnou zložkou silice je tymol v množstve 20 – 40 %, ďalej karvakrol, cymol, borneol, linalol, pinén a iné. Tymol je vzácna, vysoko baktericídna, teda dezinfekčná látka, podobne aj mentol.

Droga rozpúšťa hlieny, v ľudovej liečbe sa používa ako kloktadlo proti čiernemu kašľu a zápalu priedušiek.

## Poznámky


## Referencie


## Iné projekty

## Externé odkazy
* webová stránka venovaná Tymiánu (angl.)

Kategória:Hluchavkovité
Kategória:Liečivé rastliny
Kategória:Trvalé rastliny
Kategória:Najmenej ohrozené druhy
Ragnvald II. (Polacké kniežatstvo)

**Ragnvald II. Boris-Vseslavič** (po bielorusky: *Рагвалод-Барыс Усяслававіч*, *Рагвалод II*) (* 1040 - † 1128) polacké knieža v rokoch 1101 - 1128. Na tróne vystriedal svojho otca Vseslava II. Polackého. Za jeho vlády začala rozvíjať svoju činnosť jeho príbuzná Eufrozína Polacká - prvá bieloruská svätica.

## Deti
* Ragnvald III. Vasiľ-Ragnvalodovič - polacké knieža (1128 - 1129, 1144 - 1151 a 1158 - 1162)
* Ivan Ragnvalodovič
* Zvonislava Ragnvalodovna

## Zdroj
* Alexejev L. V.: Polacká zem // Staroruské kniežatstvá X-XII storočí. Moskva. 1975. 
* Zagaruľski E. M.: Západná Rus: ІХ–ХІІІ storočí. Minsk. 1998. 

Kategória:Narodenia v 1040
Kategória:Úmrtia v 1128
Kategória:Vládcovia Bieloruska
Kategória:Polacké kniežatá
Kategória:Rurikovci
Lea Grečková

Mgr. **Lea Grečková** (* 10. október 1960) vyštudovala učiteľstvo. Od roku 1992 podnikala ako živnostníčka. Je zakladajúca členka strany SMER-SD. a je zároveň okresná predsedníčka strany SMER-SD v Spišskej Novej Vsi. Bola poslankyňou Národnej rady SR za stranu Smer-SD v 4.-6. volebnom období (2006-2016).

## Referencie

Kategória:Poslanci NR SR (2006 – 2010)
Kategória:Poslanci NR SR (2012 – 2016)
Kategória:Narodenia 10. októbra
Kategória:Narodenia v 1960
Linkový kód

**Linkový kód** je v telekomunikácii kód zvolený na komunikáciu v rámci komunikačného systému na účely transmisie.

Klasifikácia linkových kódov: 

Delenie podľa počtu úrovní: 
* dvojúrovňové
* trojúrovňové
* viacúrovňové

Delenie podľa návratu k nule: 
* RZ (return to zero, t. j. návrat k nule)
* NRZ (non return to zero, t. j. bez návratu k nule)

Kódy, ktoré sa radia medzi linkové kódy sú: 
* AMI
* CMI
* BMC
* PAM
* HDB3
* 2B1Q
* Manchester
* 4B5B
* 5B3T
Charakteristika (literatúra)

**Charakteristika** je výstižný opis zameraný na telesné, duševné, povahové i citové vlastnosti človeka. Vyskytuje sa predovšetkým v umeleckom štýle, v epike, kde sa viaže na postavu umeleckého diela.

Rozlišuje sa:
* *vonkajšia charakteristika* – zameraná na opis telesných vlastností
* *vnútorná charakteristika* – zameraná na opis povahových a duševných vlastností
Charakteristika môže byť:
* *objektívna* – autor nezainteresovane vymenúva vlastnosti postavy
* *subjektívna* – autor cez vlastnosti postavu aj hodnotí
alebo
* *priama* – autor priamo vymenúva vlastnosti niektorej postavy, prípadne postava charakterizuje samu seba
* *nepriama* – vlastnosti postavy vyplývajú z jej konania
alebo
* *skupinová* - autor porovnáva skupinu ľudí, ktorá má rovnaké záľuby (napr. hudobná skupina) alebo povolanie (napr. maliari)
* individualna - opisuje 1 osobu
* *porovnávacia* - porovnávanie vlastnosti 2 ľudí, predmetov alebo javov
**Rozoznávajú sa 2 prístupy:
*** súčasné sledovanie oboch postáv (efektívnejší postup, vyhýba sa opakovaniu)
*** sledovanie jednej postavy a potom druhej
* *individuálna* - rozlišuje sa: 
** autocharakteristika - charakteristika samého seba (administratívny a bel. životopis);
** posudok - útvar oficiálnej komunikácie, objektívna charakteristika osoby, vyžaduje sa od bývalého zamestnávateľa. Je objektívny, vecný a komplexný. Je to forma úradného listu.

Kategória:Jazykoveda
Miklós Fehér

**Miklós Fehér** môže byť:
* slovenský politik (SMK) maďarskej národnosti (* 1959), pozri Miklós Fehér (politik)
* maďarský chemik (* 1960), pozri Miklós Fehér (chemik)
* maďarský futbalista (1979 – 2004), pozri Miklós Fehér (futbalista)

Fehér, Miklós
David (Polacké kniežatstvo)

**David Vseslavič** (; * 1047 alebo 1050 – † po 1130) bol v rokoch 1101 – 1127 pereslavské a v roku 1128 polacké knieža a syn Vseslava II. Polackého.

## Vláda v Polackom kniežatstve (1128)
V historických kronikách je zaznamenaný údaj, že v roku 1067 ho Vseslav II. Polacký spolu s jeho bratom zobral na rokovanie ku kyjevskému kniežaťu. Bolo zvykom, že na takúto cestu sa vybrali najstarší synovia z rodiny, preto možno predpokladať, že v tom čase mal David Vseslavič už okolo 20 rokov. O tom, ktorý so synov Vseslava II. Polackého to bol (starší, či mladší) historici vedú dodnes spory. Podľa niektorých bol David Vseslavič pri delení Polackého kniežatstva ešte neplnoletý a nemohol vládnuť. Podľa iných však už v roku 1127 bol polackým kniežaťom, čo potvrdzuje Rada polackých šľachticov. Fakt, že bol prvorodený potvrdzuje aj manželstvo s dcérou Mstislava Veľkého. Okrem toho práve David Vseslavič stál na čele polackého vojska v pochode proti Polovcom v roku 1101, ktorých o dva roky (1103) za pomoci Vladimíra II. porazil. O rok neskôr (1104) začal obliehať svojho brata Gleba v Minsku. V roku 1106 spolu s bratmi vtrhol do Sedmohradska.

V roku 1128 polacká šľachta Davida Vseslaviča zosadila z trónu Polackého kniežatstva a následne ho Mstislav Veľký poslal do vyhnanstva v Byzantskej ríši. Pravdepodobne umrel vo vyhnanstve, niekedy po roku 1030. Kroniky ho totiž po tomto roku už nespomínajú.

## Zdroj
* Alexejev L. V.: Polacká zem // Staroruské kniežatstvá X-XII storočí. Moskva. 1975. 
* Zagaruľski E. M.: Západná Rus: ІХ–ХІІІ storočí. Minsk. 1998.

Kategória:Narodenia v 1050
Kategória:Úmrtia v 1130
Kategória:Vládcovia Bieloruska
Kategória:Pereslavské kniežatá
Kategória:Polacké kniežatá
Kategória:Rurikovci
Miklós Fehér (futbalista)

náhľad
**Miklós Fehér** (* 20. júl, 1979, Tatabánya, Maďarsko – † 25. január 2004, Guimarães, Portugalsko) bol maďarský futbalový hráč.

## Kariéra
Svoju profesionálnu kariéru začal v maďarskom tíme Győri ETO FC, kde patril medzi opory. Jeho výkony si všimli zástupcovia portugalského veľkoklubu FC Porto a priviedli ho do klubu. Počas pôsobenia v tomto klube ho dvakrát poslali na hosťovanie; do klubov SC Salgueiros a potom do tímu Sporting Braga. V roku 2002 prestúpil do konkurenčného tímu S.L. Benfica

## Smrť
Dňa 25. januára 2004 odohral svoje posledné stretnutie. Zomrel na následky zástavy srdca počas futbalového zápasu medzi Benfikou Lisabon a Guimarãesom. Fehér v tomto stretnutí nastúpil ako striedajúci hráč, ale pol hodiny pred koncom bol poslaný na ihrisko, aby ako útočiaci hráč urobil niečo s doterajším skóre 0:0. S príchodom Miklósa sa hra Benfica zlepšila a hráči dokázali streliť gól. Fehér potom dostal žltú kartu kvôli búrlivým oslavám gólu, pousmial sa na rozhodcu až sa naraz naklonil dopredu, zdanlivo v bolestiach a spadol na zem. Bol prevezený záchranou službou do nemocnice, ale nepodarilo sa ho doviezť včas. Zomrel desať minút pred polnocou.

## Vyznamenania, uznania, pamätníky
Tím Benficy Lisabon po jeho smrti navždy vyradil č. 29, ktoré používal v tomto mužstve. Jeho smrť vyvolala mnoho spomienkových
akcií a taktiež veľký šok pre celý portugalský šport.

## Reprezentácia
Za maďarskú reprezentáciu odohral 25 zápasov a strelil 7 gólov.

Kategória:Maďarskí futbalisti
Kategória:Hráči Győri ETO FC
Kategória:Hráči FC Porto
Kategória:Hráči SC Salgueiros
Kategória:Hráči Sporting Braga
Kategória:Hráči SL Benfica Lisabon
Kategória:Úmrtia pri športe
Marc-Vivien Foé

**Marc-Vivien Foé** (* 1. máj 1975, Nkolo, Kamerun† 26. jún 2003, Lyon, Francúzsko) bol futbalový hráč reprezentujúci Kamerun.

## Smrť
Skolaboval počas zápasu Konfederačného pohára FIFA medzi semifinálovou dvojicou Kamerun - Kolumbia v 71. minúte zápasu. Oživovacie manévre boli márne, nepodarilo sa ho zachrániť. Foé zomrel na následky srdcového zlyhania. Lekárske testy potom potvrdili, že v tele sa nenašli žiadne drogy. Jeho smrť vyvolala vo verejnosti veľký smútok, šok a zároveň snahu o zachovanie jeho pamiatky.

## Iné projekty

náhľad|vľavo|Pred štadiónom Manchestru City si fanúšikovia uctili pamiatku Marca-Viviena Foého.

                                           
Kategória:Kamerunskí futbalisti                                 
Kategória:Hráči RC Lens
Kategória:Hráči West Ham United FC
Kategória:Hráči Olympique Lyonnais
Kategória:Hráči Manchester City FC
Kategória:Úmrtia pri športe
Lepsiusova štandardizovaná abeceda

**Lepsiusova štandardizovaná abeceda** je abeceda, ktorú navrhol Karl Richard Lepsius na zápis afrických jazykov. Vydal ju v roku 1855, v revidovanom vydaní (s pridaním ďalších afrických jazykov) v roku 1863. Bola to veľmi dôkladne prepracovaná abeceda, ale nebola veľmi používaná, kvôli veľkému množstvu diakritických znamienok a preto sa ťažko čítala a písala.

Kategória:Jazykoveda
SL Benfica Lisabon

**SL Benfica Lisabon** môže byť:

* portugalský futbalový klub z Lisabonu, pozri SL Benfica
* portugalský mužský hádzanársky klub z Lisabonu, pozri SL Benfica Lisabon (hádzaná)
Igor Cibula

PhDr. **Igor Cibula** (* 24. september 1942, Spišská Nová Ves) je slovenský publicista, odborník v oblasti spravodajských služieb a bývalý spravodajský dôstojník.

## Životopis
V roku 1965 absolvoval štúdium novinárstva na Filozofickej fakulte Univerzity Komenského v Bratislave, kde potom v roku 1975 získal aj titul PhDr. v odbore všeobecné dejiny so zameraním na novinárstvo.

Ako spravodajský dôstojník začínal na 1. správe FMV (rozviedka; 19691971). Po rehabilitácii v roku 1990 pôsobil na Úrade pro zahraničné styky a informace. V období 19931995 bol riaditeľom rozviedky SIS, 13. februára 1995 požiadal vtedajšieho riaditeľa SIS Vladimíra Mitra o uvoľnenie zo služby s odôvodnením, že *„nemá dôveru predsedu vlády SR [[Vladimír Mečiar|Vladimíra Mečiara]]“*.

V období 20062018 bol predsedom Asociácie bývalých spravodajských dôstojníkov (ABSD). Prednášal o spravodajských službách na Fakulte politických vied a medzinárodných vzťahov Univerzity Mateja Bela v Banskej Bystrici (20062007). Od roku 2008 do roku 2018 na túto tému prednášal na Fakulte práva Bratislavskej vysokej školy práva. Od októbra 2017 publikuje na osobnom blogu svoje politické názory o dianí na Slovensku aj vo svete.

## Referencie

## Externé odkazy
* Osobný blog
* Články týkajúce sa Igora Cibulu na portáli teraz.sk TASR
* Diela Igora Cibulu (druhý zoznam) v súbornom katalógu Slovenskej národnej knižnice

Kategória:Slovenskí publicisti
Kategória:Slovenskí vysokoškolskí pedagógovia
Kategória:Slovenská informačná služba
Kategória:Vyučujúci na Fakulte politických vied a medzinárodných vzťahov Univerzity Mateja Bela v Banskej Bystrici
Kategória:Vyučujúci na Právnickej fakulte Paneurópskej vysokej školy
Kategória:Absolventi Filozofickej fakulty Univerzity Komenského v Bratislave
Kategória:Osobnosti zo Spišskej Novej Vsi
Phil O’Donnell

**Phillip "Phil" O'Donnell** (* 25. marec 1972, Bellshill - † 29. december 2007, Wishaw) bol škótsky futbalový hráč. Počas kariéry hral za Motherwell, Celtic a Sheffield Wednesday.

## Smrť
Zomrel na zástavu srdca počas zápasu svojho klubu Motherwell F.C.. Pri plánovanom striedaní z ihriska odpadol, čo jeho synovec David Clarkson, ktorý v zápase strelil dva góly, psychicky neuniesol a bol vystriedaný. O'Donnell v nemocnici zraneniam podľahol.

## Úspechy

* Škótsky pohár (2): 1991, 1995
* Scottish Premier League: 1998
* Škótsky mladý hráč roka (2): 1992, 1994

Kategória:Narodenia v 1972
Kategória:Úmrtia v 2007
Kategória:Škótski futbalisti
Kategória:Hráči Motherwell FC
Kategória:Hráči Celtic FC
Kategória:Hráči Sheffield Wednesday FC
Kategória:Úmrtia pri športe
Fredrik Ljungberg

**Karl Fredrik** "**Freddie**" **Ljungberg** (* 16. apríl 1977, Vittsjö, Švédsko) je bývalý švédsky futbalista.

Ljungberg hráva zvyčajne na pozícií krídla, bol kapitánom švédskej reprezentácie.

## Hráčska kariéra
Ljungberg začínal s futbalom vo veku 5 rokov za klub Halmstad. Za seniorský tím debutoval 23. októbra 1994. Za tento klub odohral spolu 139 zápasov, v ktorých strelil 16 gólov. Vyhral Švédsky pohár aj Švédsky titul v lige.

V roku 1998 prestúpil do Arsenalu za 3 milióny libier. Manažér Arsène Wenger ho vtedy angažoval po tom, čo ho videl v zápase Švédska proti Anglicku. Veľkých úspechov sa dočkal v sezóne 2001-02, kedy Arsenal vyhral ligu aj pohár. V Arsenale hral 9 rokov, počas ktorých sa prebojoval do základnej zostavy a dosiahol viacero úspechov.

Od 23. júla 2007 je hráčom West Hamu s ktorým podpísal štvorročnú zmluvu. Od januára 2009 však bude hrávať v klube Seattle Sounders. Jeho ročný príjem je 2,5 milióna dolárov.

Ljungberg reprezentoval Švédsko na dvoch Majstrovstvách sveta (2002, 2006) a na troch Majstrovstvách Európy (2000, 2004, 2008). Jeho posledný zápas bol 18. júna 2008 proti Rusku. .

## Referencie

Kategória:Narodenia v 1977
Kategória:Švédski futbalisti
Kategória:Hráči Arsenal FC
Kategória:Hráči West Ham United FC
Kategória:Hráči Celtic FC
Kategória:Hráči FA Premier League
Kategória:Hráči Majstrovstiev sveta vo futbale 2002
Kategória:Hráči Majstrovstiev Európy vo futbale 2004
Kategória:Hráči Majstrovstiev sveta vo futbale 2006
Kategória:Hráči Majstrovstiev Európy vo futbale 2008
Barrow

**Barrow** môže byť:

* mesto v Spojenom kráľovstve (Anglicko), pozri Barrow-in-Furness
* mesto v USA v štáte Aljaška, pozri Barrow (Aljaška)
* rieka v Írsku, pozri Barrow (rieka)
* kráter na Mesiaci, pozri Barrow (kráter)
Oleg Sviatoslavič (knieža drevlanské)

**Oleg Sviatoslavič** () († 977), drevlanské knieža, syn Sviatoslava I. Igorieviča, kniežaťa Kyjevskej Rusi. Po jeho smrti v roku 972 medzi Sviatoslavičami vypukli boje, počas ktorých starší syn Jaropolk I. Sviatoslavič (knieža Kyjevskej Rusi) obsadil Olegovo hlavné mesto Ovruč. V bitke o obranu svojho mesta Oleg Sviatoslavič umrel.

Oleg umrel mladý, o jeho deťoch a manželstve sa v ruských letopisoch nehovorí nič. Niektorí neskorší český historici 16. - 17. storočia ako Balbín a Komenský, tvrdia, že Oleg mal syna, ktorý odišiel na územie Čiech, kde založil známy moravský rod Žerotínov. Je to však čistý výmysel, avšak vzhľadom na to, že Olegov spojenec a brat Vladimír I. sa oženil s Češkou a Jaropolk, ako je známe z nezávislých zdrojov, vstúpil do zväzu s nemeckým imperátorom Ottom II. – protívníkom Českého kráľovstva, môže mať táto legenda aj historický význam.

V roku 1044 Jaroslav I. Múdry vykopal pozostatky Olega Sviatoslaviča a jeho brata Jaropolka I., posvätil ich a znova pochoval.

## Poznámky
#  O nich rozpráva Povesť dávnych liet. Oleg Sviatoslavič zabil syna vojvodu Svenelda, pretože poľoval v jeho revíre. Sveneld sa chcel pomstiť za smrť syna. Niektorí odborníci na výklad textu považujú tento príbeh za dodatočne dopísaný do povesti po napísaní jej pôvodnej verzie a predstavuje vysvetlenie boja v podobe legendy príčin boja.

Kategória:Úmrtia v 977
Kategória:Kniežatá
Kategória:Kyjevská Rus
Kategória:Rurikovci
Barrow (rieka)

**Barrow** (angl. *River Barrow*, ír. *Abhainn na Bearú* alebo *An Bhearú*) je rieka v Írsku. Je to druhá najdlhšia rieka na ostrove, meria  a spolu s prítokmi odvodňuje juhovýchodnú časť ostrova. Spoločne s riekami Nore a Suir sa označuje ako *[[The Three Sisters]]* (tzv. Tri sestry). 

## Prameň
Pramení v pohorí Slieve Bloom Mountains, na úpätí Ridge of Capard (max. ) v county Laois, južne od obce Clonaslee. 

## Priebeh toku
Od prameňa tečie najprv na sever, výrazným oblúkom stočeným na severozápad sa najprv stáča východným smerom, nad mestom Monasterevin následne na juh a križuje koryto Grand Canal. Potom vytvára hranicu medzi grófstvom Kildare na východe a Laois na západe a v meste Athy sa od koryta rieky oddeľuje spomenutý Grand Canal. Na dolnom toku (pod mestom Bagenalstown) opäť tvorí hranicu medzi dvoma správnymi jednotkami, najprv medzi grófstvom Kilkenny na pravom a grófstvom Kildare na ľavom brehu, následne medzi grófstvom Kilkenny a Wexford. Pod mestom New Ross výrazne rozširuje svoje koryto a po pribratí rieky Suir ústi širokým estuárom (tzv. Waterford Harbour) do Keltského mora.

## Prítoky
*ľavostranné: Figile, Greese, Burren
*pravostranné: Owenass, Nore, Suir

## Mestá
Barrow postupne tečie cez tieto mestá:
*Portarlington
*Monasterevin
*Athy
*Carlow
*Bagenalstown
*Graiguenamanagh
*New Ross

## Využitie
Rieka je splavná od ústia až po Athy, odkiaľ je možné pokračovať cez vedľajšiu vetvu kanálu Grand Canal (tzv. *[[Barrow Line]]*) až do Dublinu a do Írskeho mora. Na splavnom úseku rieky ( od sútoku so Suirou) je celkovo 23 priepustov. Na sútoku so Suirou stojí na ľavom brehu vodná elektráreň (oproti obci Cheekpoint).

Kategória:Rieky v Írsku
Kategória:Povodie Barrow
Jaropolk I.

thumb|Zavraždenie Jaropolka I. Sviatoslaviča.
**Jaropolk I. Sviatoslavič** () (* 955 - † 978) v rokoch 972 - 978 knieža Kyjevskej Rusi a starší syn Sviatoslava I. Igoreviča.

Po odchode otca na vojnu proti Byzantskej ríši v roku 970 Jaropolk I. zdedil vládu v Novgorode a po smrti svojho otca prevzal vládu aj v Kyjevskej Rusi.

Vláda Jaropolka I. sa charakterizuje ako obdobie nadväzovania diplomatických kontaktov s nemeckým imperátorom Ottom II.. Poslovia kniežaťa Jaropolka ho navštívili v decembri roku 973 na zjazde kniežat. Imperátorova dcéra sa neskôr vydala za „kráľa Rusi“ Jaropolka I.

Počas Jaropolkovej vlády vypukla občianska vojna medzi ním a jeho bratmi - Olegom Sviatoslavičom a Vladimírom I.. Jaropolk obsadil hlavné Olegovo mesto (Ovruč) a Olega zavraždil. V Povesti dávnych liet sa na jednom mieste píše, že *„Jaropolk nevedomky zabil svojho brata“* (*„убитого помимо его воли“*). Čoskoro však novgorodské vojská Vladimíra I. obsadili Kyjev a Jaropolk musel z mesta zutekať. Podľa historických dôkazov uverejnených v Povesti dávnych liet sa Vladimírovi I. však podarilo brata Jaropolka vypátrať a v roku 980 zabiť.

Jaropolk I. zanechal po sebe tehotnú manželku (Julia), ktorú jeho otec uniesol pre svojho syna počas jedného zo svojich vojenských pochodov pravdepodobne v Byzantskej ríší alebo Grécku.

V roku 1044 príbuzný Jaropolka I. Jaroslav I. Múdry vykopal kosti svojich ujov (Jaropolka I. a Olega Sviatoslaviča) a ich pozostatky posvätil a znova pochoval do jedného z kyjevských chrámov.

## Poznámky


Kategória:Narodenia v 955
Kategória:Úmrtia v 978
Kategória:Kniežatá Kyjevskej Rusi
Kategória:Obete vrážd
Kategória:Rurikovci